Hvis du overvejer, at lave en aftale med din arbejdsgiver om at gå ned i tid i forbindelse med sygdom i håbet om, at en kortere arbejdstid kan forhindre sygefravær, så tænk dig grundigt om – og tal altid situationen igennem med din tillidsrepræsentant. Medmindre du aftaler med din leder, at du fortsat bevarer din løn i forhold til den oprindelige arbejdstid, vil en nedgang i tid indebære en nedgang i løn og pension. Du kan dog søge om delvis bidragsbetaling for – i en periode – at opretholde din pension via PKA, hvis du må gå ned i tid på grund af sygdom. Det gør du her. Hvis dit sygefravær fortsætter og til sidst resulterer i, at du bliver afskediget på grund af sygdom, vil den nedsatte arbejdstid også influere på din dagpengesituation.